text: 
  " Ja, grundlæggende vil de gerne være i god form, " svarer Bettina 
  Borg. " Men de ønsker vel at mærke ikke de store muskler. Det er 
  en halv snes år siden, det var in. Nu skal han se sporty ud, uden 
  at vælte rundt med muskler. Manden vil gerne være rå, men velklædt 
  og velplejet. Idealet er noget i retning af en pæn, nobel 
  forretningsmand  -  og han kommer her også  -  sammen med direktøren, 
  juristen, arbejdsmanden ... " To mænd i verden
  
  Og hvad er det så, kvinden vil have? Ungdom? En krop der ligner 
  succes? Veltrimmede muskler?
  
  Ja og nej. Kvinder har i det seneste år kastet deres øjne på 
  kropsduer som skuespillerne Patrick Swayze ( " Ghost " og " Point 
  Break " ), Richard Gere ( " Pretty Woman " ) og Kevin Costner ( "
   Danser med Ulve ", " JFK " )  -  der allesammen ligner pæne 
  drenge med check på tingene. Deres kroppe ligger i hvert fald langt 
  fra 80'ernes bøfdrenge Sylvester " Rambo " Stallone og Arnold 
  Schwarzenegger.
  
  
  
  